朱茵帶女撐黃貫中開畫展 11歲黃鶯同邊個最似樣?
2024年04月11日 17:01
東網電視
更多新聞短片
歌手黃貫中(Paul)上月首次在港舉辦個人展覽,約展出20多幅作品,咁大件事,梗係要全家出動啦!開幕禮上,老婆朱茵就帶埋愛女黃鶯一齊出席支持爸爸,難得同框合照,有在場嘅網民就上載三人合照,令11歲黃鶯嘅容貌曝光。
相中見黃鶯差唔多追及媽咪朱茵身高,估計約有1米5左右,而佢細細個時同Daddy餅印一樣嘅佢,依家愈大愈似媽咪,少女味漸濃,令唔少網民都驚嘆黃鶯真係大個女,同細個睇綜藝入面個樣都唔同晒。